Bomberajaus pusiasalis

Bomberajaus pusiasalis () – pusiasalis Indonezijoje, Naujosios Gvinėjos (Irian Džajos) vakaruose, į pietus nuo Paukščio Galvos pusiasalio (atskirtas nuo jo Bintunio įlankos). Pietryčiuose Argunio įlankos atskirta nuo Paukščio Kaklo sąsmaukos. Vakaruose įsiterpia Sebakoro įlanka.Stephen Backshall, The Rough Guide to Indonesia, S. 1022, 2003

Vyrauja pelkėtos žemumos, apaugusios atogrąžų miškais, vakarinėje dalyje iškilę Fakfako (aukštis iki 1619 m) ir Kumavos kalnai (iki 1654 m).Diamond, Jared M. and Bishop, K. David. (2015). „Avifaunas of the Kumawa and Fakfak Mountains, Indonesian New Guinea“. Bulletin of the British Ornithologists' Club, Volume 135, Issue 4, 2015, pp. 292–336.

Pusiasalis patenka į Vakarų Papua provinciją. Pagrindiniai miestai – Fakfakas, Bomberajus. Vartojamos įvairios austroneziečių ir papuasų kalbos (pastarosios daugiausia priskiriamos Vakarų Bomberajaus kalbų grupei).Holton, Gary; Klamer, Marian (2018). „The Papuan languages of East Nusantara and the Bird’s Head“. In Palmer, Bill (ed.). The Languages and Linguistics of the New Guinea Area: A Comprehensive Guide. The World of Linguistics. Vol. 4. Berlin: De Gruyter Mouton. pp. 569–640.

 Šaltiniai 

Kategorija:Indonezijos pusiasaliai
Kategorija:Okeanijos pusiasaliai